LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2012 M. SPALIO 2 D. ĮSAKYMO NR. 3D-774 „DĖL ŽEMĖS ŪKIO MINISTERIJOS INFORMACINĖS SISTEMOS NUOSTATŲ PATVIRTINIMO“ PAKEITIMO

2024 m. kovo 26 d. Nr. 3D-243

Vilnius

P a k e i č i u Žemės ūkio ministerijos informacinės sistemos nuostatus, patvirtintus Lietuvos Respublikos žemės ūkio ministro 2012 m. spalio 2 d. įsakymu Nr. 3D-774 „Dėl Žemės ūkio ministerijos informacinės sistemos nuostatų patvirtinimo“:

1. Pakeičiu 2.10 papunktį ir jį išdėstau taip:

„2.10. Kitos nuostatuose vartojamos sąvokos atitinka sąvokas, vartojamas Lietuvos Respublikos valstybės informacinių išteklių valdymo įstatyme (toliau – Valstybės informacinių išteklių valdymo įstatymas), Bendrųjų elektroninės informacijos saugos reikalavimų apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo ir Saugos dokumentų turinio gairių aprašo patvirtinimo“.“

2. Papildau nauju 4.9 papunkčiu:

„4.9. Valstybės informacinių išteklių svarbos vertinimo tvarkos aprašu, patvirtintu Lietuvos Respublikos Vyriausybės 2023 m. liepos 19 d. nutarimu Nr. 576 „Dėl Valstybės informacinių išteklių svarbos vertinimo tvarkos aprašo patvirtinimo“;“.

3. Papildau nauju 4.10 papunkčiu:

„4.10. Valstybės informacinių išteklių svarbos vertinimo metodika, patvirtinta Ekonomikos ir inovacijų ministro 2023 m. liepos 19 d. įsakymu Nr. 4-418 „Dėl Valstybės informacinių išteklių svarbos vertinimo metodikos patvirtinimo“;“.

4. Buvusius 4.9–4.10 papunkčius laikau atitinkamai 4.11–4.12 papunkčiais.

5. Pakeičiu 38.3 papunktį ir jį išdėstau taip:

„38.3.	Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo ir Saugos dokumentų turinio gairių aprašo patvirtinimo“;“.

6. Pripažįstu netekusius galios 38.71 papunktį.

7. Papildau VI skyrių nauju 42 punktu:

„42. ŽŪMIS priskiriama prie vidutinės svarbos valstybės informacinių išteklių.“

8. Buvusius 42–50 punktus laikau atitinkamai 43–51 punktais.

Žemės ūkio ministras	Kęstutis Navickas

SUDERINTA	SUDERINTA

Nacionalinio kibernetinio saugumo centro	Lietuvos Respublikos ekonomikos

prie Krašto apsaugos ministerijos	ir inovacijų ministerijos 2024-03-18

2024-03-22 raštu Nr. (4.1 E) 6K-237	raštu Nr. 3-1015